CELEX: 62015TN0587
Language: mt
Date: 2015-10-12 00:00:00
Title: Kawża T-587/15: Rikors ippreżentat fit-12 ta’ Ottubru 2015 – Rose Vision vs Il-Kummissjoni

30.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 398/73
            
         Rikors ippreżentat fit-12 ta’ Ottubru 2015 – Rose Vision vs Il-Kummissjoni
   (Kawża T-587/15)
   (2015/C 398/86)
   Lingwa tal-kawża: l-Ispanjol
   
      Partijiet
   
   
      Rikorrenti: Rose Vision (Pozuelo de Alarcón, Spanja) (rappreżentant: J. Marín López, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               fl-ewwel lok, skont l-Artikolu 263 TFUE, tannulla d-Deċiżjoni tal-Kummissjoni C (2015) 5449 finali, tat-28 ta’ Lulju 2015, dwar l-irkupru tas-somma ta’ EUR 5 35  613,20, miżjuda bl-interessi, dovuti minn Rose Vision, SL.
            
         
               —
            
            
               fit-tieni lok, skont l-Artikolu 272 TFUE, tiddikjara li l-Kummissjoni kisret il-punti II.14(1)(a) u II.22(5) tal-kundizzjonijiet ġenerali FP7, marbuta mar-rapport ta’ awditu finali bir-referenza 11-INFS-025 u r-rapport ta’ awditu bir-referenza 11-BA119-016, imwettqa fir-rigward ta’ Rose Vision fil-kuntest tal-parteċipazzjoni tagħha fil-proġetti “Support action to the Integral Satcon Initiative (sISI)”, “Implementing cooperation on Future Internet and ICT Components between Europe and Latin America (FIRST)”, “Supporting the future of the NEM European Technology Platform (FutureNEM)” u “Structural Funds for Regional Research Advancement (SFERA)”;
            
         
               —
            
            
               fit-tielet lok, skont l-Artikolu 272 TFUE, tikkonstata li r-rapport ta’ awditu finali bir-referenza 11-INFS-025 u r-rapport ta’ awditu bir-referenza 11-BA119-016, imwettqa bi ksur tal-punti II.14(1)(a) u II.22(5) tal-kundizzjonijiet ġenerali FP7, huma kuntrattwalment nulli u bla effett, invalidi u nieqsa minn effett legali;
            
         
               —
            
            
               fir-raba’ lok, skont id-dispożizzjonijiet magħquda tal-Artikolu 272 TFUE u tal-ewwel paragrafu tal-Artikolu 340 TFUE, tikkonstata li Rose Vision ma għandhiex tagħti lill-Kummissjoni s-somma ta’ EUR 5 35  613,20, miżjuda bl-interessi, imsemmija fid-Deċiżjoni C(2015) 5449 finali tal-Kummissjoni, tat-28 ta’ Lulju 2015;
            
         
               —
            
            
               fil-ħames lok, skont id-dispożizzjonijiet magħquda tal-Artikolu 272 TFUE u tal-ewwel paragrafu tal-Artikolu 340 TFUE, tikkundanna lill-Kummissjoni tħallas lil Rose Vision l-ammonti dovuti għall-parteċipazzjoni ta’ Rose Vision fil-proġetti FP7, ammonti li bħalissa jammontaw għal EUR 1 95  571,13 għall-proġetti sISI, FIRST, FutureNEM, 4NEM u SFERA tal-Kummissjoni u għal EUR 2 17  729,37, miżjuda bis-somom dovuti fil-futur, għall-proġetti E-Sponder u MaPEer SME tal-Aġenzija Eżekuttiva għar-Riċerka. Dawn iż-żewġ ammonti, li huma provviżorji u li ser jiġu suġġetti għal kalkolu iktar eżatt fi stadju ulterjuri tal-proċedura, ser jiżdiedu, fi kwalunkwe każ, bl-interessi previsti fil-punt II.5(5) tal-kundizzjonijiet ġenerali FP7;
            
         
               —
            
            
               fis-sitt lok, skont id-dispożizzjonijiet magħquda tal-Artikolu 272 TFUE u tal-ewwel u tieni paragrafu tal-Artikolu 340 TFUE, tikkundanna lill-Kummissjoni tikkumpensa lil Rose Vision għad-dannu kuntrattwali ikkawżat mill-ksur tal-punti II.14(1)(a), II.22(5) u II.5(3)(d) tal-kundizzjonijiet ġenerali FP7, kif ukoll għad-dannu mhux kuntrattwali kkawżat mill-inklużjoni ta’ Rose Vision fl-EWS, livell W 2, fl-ammont indikat fil-punt 114 tar-rikors jew kull ammont ieħor li l-Qorti Ġenerali jidhrilha xierqa ex aequo et bono.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv ibbażat fuq li r-rapport ta’ awditu finali bir-referenza 11-INFS-025, tad-9 ta’ Ottubru 2012, u r-rapport ta’ awditu bir-referenza 11-BA119-016, tat-22 ta’ April 2013, jiksru l-punt II.14(1)(a) tal-kundizzjonijiet ġenerali FP7, sa fejn qiesu li l-ispejjeż sostnuti minn Rose Vision ma kinux eliġibbli minħabba li ma kinux reali.
            
         
               2.
            
            
               It-tieni motiv ibbażat fuq li r-rapport ta’ awditu finali bir-referenza 11-INFS-25 tad-9 ta’ Ottubru 2012 u r-rapport ta’ awditu bir-referenza 11-BA119-016 tat-22 ta’ April 2013, jiksru l-punt II.22(5) tal-kundizzjonijiet ġenerali FP7.
            
         
               3.
            
            
               It-tielet motiv ibbażat fuq li s-sospensjoni tal-pagamenti lil Rose Vision li l-Kummissjoni wettqet fil-proġetti kollha tas-Seba’ Programm Kwadru li Rose Vision ipparteċipat fih, kif ukoll dik adottata mill-Aġenzija bħala riżultat tad-deċiżjoni ta’ sospensjoni tal-Kummissjoni, tinjora il-punt II.5(3)(d) tal-kundizzjonijiet ġenerali FP7.
            
         
               4.
            
            
               Ir-raba’ motiv, ibbażat fuq li l-inklużjoni ta’ Rose Vision fl-EWS bl-attivazzjoni tat-twissija W 2 kienet nieqsa minn bażi legali, konformement mas-sentenza tat-22 ta’ April 2012, T-320/09, Planet vs Il-Kummissjoni.